પાકિસ્તાન સહિત દુનિયા ભરમાં લશ્કર પર બેન હોવાને કારણે હાફિઝ સઇદ હંમેશા જમાત-ઉદ-દાવાને પોતાનું સંગંઠન બતાવીને લશ્કર સાથેના કનેક્શન અંગે ના પાડતો રહ્યો છે. છેલ્લાં બે દિવસમાં પાકિસ્તાન સરકારે કાશ્મીરમાં ભડકેલી હિંસાને વધારે હિંસક બનાવવાનો પ્રયાસ કર્યો છે. સાથે જ તેને સિવિલ રાઇટ્સ સાથે જોડીને ફાયદો ઉઠાવવાનો પ્રયાસ પણ કર્યો છે. પાકિસ્તાનના વિદેશ મંત્રીએ યૂએન સાથે સંપર્ક સાધ્યો છે. ત્યાં પાકિસ્તાની પ્રધાનમંત્રી નવાજ શરીફે કાશ્મીરમાં માર્યા ગયા હિજબુલ આતંકી બુરહાન વાનીને શહિદ ગણાવ્યો છે. અનેક પાકિસ્તાની એજન્સી અને મીડિયાએ કાશ્મીરમાં ભડકેલી હિંસાને ભારત વિરૃદ્ધ વિદ્રોહની રીતે રજૂ કરીને તેને પાકિસ્તાનમાં સમાવી લેવા અંગે જણાવ્યું છે.